Olaf Ryes plass (Oslo)

Olaf Ryes plass (1-11, 2-22) er en plass på Grünerløkka i Oslo, oppkalt etter den dansk-norske offiseren og idrettsmannen Olaf Rye.

Plassen er 10 dekar storGrøntregistreringer. Oslo kommune, Plan- og bygningsetaten, 2009. Størrelse: Velg excel-filen Grøntregistrering 14.05.2009 og bydel 2 arealnummer 24 400. Kart: Velg grünerløkka. (besøkt 3. april 2011) og avgrenset av Sofienberggata, Thorvald Meyers gate, Grüners gate og Markveien.

Plassen var en åpen løkke til langt ut i 1880-årene. Kommunen kjøpte løkka fra Thorvald Meyer og Carl Johan Michelet for 10 000 kroner i 1864. Etter hvert ble det anlagt en smal gatestump på skrå fra Markveien til Thorvald Meyers gate med holdeplass for hestedrosjer på midten av plassen. I 1892 fikk plassen  og monument over Eilert Sundt. Vognmennene ble henvist til hjørnet av plassen ved krysset Markveien – Sofienberggata. Gaten på skrå gjennom Olaf Ryes plass var kjørevei helt fram til siste halvdel av 1930-årene. Fontenen midt på plassen ble satt opp i 1927 og var belyst fra start.Dagbladet, 21. april 1927, side 3. Se også Aftenposten 10. juli 1929, side 4. 

Ved Olaf Ryes plass, i Markveien 35 lå Plasskafeen, dit de to unge motstandsmennene Gregers Gram og Johan Edvard Tallaksen gikk 13. november 1944 for å møte to antatte desertører fra Luftwaffe.Magnus Fossen: «Gregers Gram, motstandshelten som ble lurt i Gestapos dødsfelle», 13. november 2021 I virkeligheten var dette en felle satt opp av Gestapo-offiseren Siegfried Fehmer, og agenten Erik Pedro de Riis Nagel skulle varsle tyskere som ventet på å rykke inn fra en sidegate. Eirik Veum, Torgeir Lindtvedt Dale: ''De døde for Norge Gram ble skutt og drept; Tallaksen ble alvorlig såret og hengte seg i fangenskap på Akershus festning for ikke å røpe sine kontakter.Torgeir Ekerholt Sæveraas: Bokstaven R (s. 82), Pax forlag, Oslo 2023, ISBN 978-82-530-4339-5

 Bygninger ved plassen 

 Referanser 

 Litteratur 
 Oslo byleksikon: Olaf Ryes plass

 Eksterne lenker 



Kategori:Plasser i Oslo
Kategori:Parker i Oslo
Kategori:Veier på Grünerløkka (strøk)
Kategori:Veier i bydel Grünerløkka
Kategori:Kulturminner i bydel Grünerløkka